Delticom

Delticom AG med sæde i Hannover er en børsnoteret onlinedækforhandler. Virksomheden tilbyder i 140 onlineshops fordelt over 42 lande privat- og erhvervskunder et branchetypisk sortiment inden for dæk og dæktilbehør til personbiler og motorcykler. Med en omsætning på mere end 500 mio. € p.a. er Delticom Europas største onlinedækforhandler.

Historie
I 1999 grundlagde Rainer Binder og Andreas Prüfer, to tidligere managere hos Continental AG, Delticom i Hannover.
I år 2000 åbnede Delticom AG ReifenDirekt.de, som var deres første onlineshop for slutbrugere. I juni samme år fulgte Autoreifenonline.de, det første websted for forhandlere. I august 2001 grundlagde Delticom det første datterselskab, Delticom Ltd i Storbritannien, og åbnede den første onlinedækshop uden for det tysksprogede område. I januar 2003 ekspanderede Delticom til Danmark og åbnede sin onlinedækshop daekonline.dk.

I april 2002 blev Delticom nomineret til den tyske startup-pris Deutscher Gründerpreis – Virksomheden kom i toptre i kategorien Aufsteiger [»oprykker«, red.]. I 2003 udvidede Delticom det hidtidige udvalg af dæk til også at omfatte motorolier, motorcykelbatterier, tag- og hækbagagesystemer samt reservedele til personbiler. I november vandt Delticom den tyske internetpris Deutscher Internetpreis 2003 og modtog en pengepræmie for konceptet internethandel med dæk. Og i december modtog Delticom World Summit Awarden 2003.

I september 2004 vandt Delticom AG nye investorer: Nord Holding og RBK (ved Hannover), som dermed understøttede yderligere internationale ekspansionsplaner. I oktober 2004 vandt Delticom på ny en pris og fik tredjepladsen i »Deloitte Technology Fast50«-konkurrencen 2004. Virksomheden blev belønnet for at være blandt de hurtigst voksende ikkebørsnoterede teknologivirksomheder i Tyskland.

Siden den 26. oktober 2006 har Delticom været noteret i børssegmentet Prime Standard på den tyske børs i Frankfurt (WKN 514680, ISIN DE0005146807, børsforkortelse DEX). Delticom Shares har været en del af SDAX fra d. 19 December 2008 til d. 22 Juni 2015. Derudover indgår aktien også i det nedersaksiske aktieindeks Nisax20.

I september 2013 købte Delticom konkurrenten Tirendo for ca. 50 mio. euro.

Datterselskaber

Delticom AG har følgende datterselskaber:
 Delticom North America Inc., Benicia (Californien, USA)
 Delticom OE S.R.L., Timisoara (Rumænien)
 Delticom Tyres Ltd., Oxford (Storbritannien)
 Deltiparts GmbH, Hannover (Tyskland)
 Giga GmbH, Hamburg (Tyskland)
 Pnebo Gesellschaft für Reifengroßhandel und Logistik mbH, Hannover (Tyskland)
 Reife tausend1 GmbH, Hannover (Tyskland)
 Tirendo Deutschland GmbH, Berlin (Tyskland)
 Tirendo Holding GmbH, Berlin (Tyskland)
 TyresNET GmbH, München (Tyskland)
 Tyrepac Pte. Ltd., Singapore
 Wholesale Tire and Automotive Inc., Benicia (Californien, USA)

Engagement
Delticom fremmer blandt andet nye opstartsvirksomheder og stiftede i 2006 prisen ECommerce – mit Multimedia erfolgreich starten [ECommerce – en succesrig start med multimedia«, red.], en specialpris i forbindelse med startup-konkurrencen, som det tyske forbundsministerium for økonomi og teknologi står bag.

Kilder

Eksterne henvisninger 
 daekonline.dk 
 bildele-online.dk 
 dinedaek.dk 
 daektest.com/ 

Detailvirksomheder fra Tyskland